text: Frontalt sammenstød ved Sønderborg
  31 juli 2010 kl. 12.24
  Voldsomt frontalt sammenstød på omfartsvejen ved Sønderborg ved middagstid lørdag. Flere kvæstede, men ingen alvorligt. Vejen var spærret et par timer.
  En bilist, der kørte i østlig retning, var tilsyneladende faldet i søvn og kom over i den modsatte kørebane, hvor han kørte direkte ind i en modkørende bil med en familie fra Århus-egnen.
  Tre ambulancer blev sendt til stedet - politiet oplyser, at der er tilskadekomne, men at ingen - såvidt vides - er alvorligt kvæstet.
  